Han var født i Aalborg, hvor hans fader, Friderich Wilhelm Meyer (24. december 1774 – 30. august 1844), drev en stor blikkenslagerforretning. Han var [[1802]] indvandret fra [[Hamborg]] og tilhørte en udmærket dygtig slægt, der i over 100 Aar stadig havde drevet blikkenslageri i [[Tyskland]]; [[1820]] hedder det, at hans arbejder ikke alene er fortræffelige ved deres udførelse, men at de ved «deres Form og Tegning satte denne mand iblandt Rækken af Danmarks første Professionister». Også hans hustru, Johanne Marie f. Wulff (1773-1843), datter af skibskaptajn Wulff i [[Hals (by)|Hals]], var på sin vis fremragende, hun nævnes som «sin Tids dygtigste kvinde i Haandarbejde i Aalborg». Efter familiens tradition skulle sønnen selvfølgelig være blikkenslager. Han blev oplært hos en fætter, Diderich Meyer i [[Hamborg]], og efter i [[1829]] at være blevet svend rejste han på sin profession i Tyskland, hvor han navnlig opholdt sig i [[Dresden]]. Her blev han forlovet med sin senere hustru, Therese Charlotte Wilhelmine Zincke (19. marts 1811 – 11. marts 1869).
Kunst Historie Erhvervsliv Ledelse Foreninger Ledere